**Cui să-i mai spun**

*Georgebrancu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe cine să caut , să-i spun o poveste

Cu-o mare iubită de soare în val,

Cu munți ce-și poartă, cu fală, în creste

Urma uitată de-un vechi animal.

Și cui să-i mai spun: sunt, iată, în ceruri

Planete nebune rotindu-se-n sens

De sânge, ce-n inimă aduce iar săruri

Și răni infinite luate la dres.

Și cui să-i mai cânt o limbă străveche

Născută atunci și moartă acum,

Când proasta idee cu lenea-n pereche

Ard totul în cale...materia-i scrum!

Iar casa, în care părinții au supt

Cuvinte dospite la geamul cu floare

Și arse în tihnă-n cuptoare de lut,

Azi e răstignită, pe-o cruce ea moare.

Cui să-i mai spun că moartea în sat

A venit invitată de-un prost obicei:

De-a face culcușul în nobilul pat

Sub care tot crește pălămidă-n costrei.